**REFERAT FRA STYREMØTE 08-2021**

**I NORSK IRSKSETTERKLUBB**

Dato: 5.juni 2021

Tid/sted: Kl. 09.00 -12.00 , Gardermoen.

Tilstede: Gisle Sveva (leder), Lene Moen (nestleder), Ragnhild Bergheim (utstilling), Anders Fledsberg (avlsrådsleder), Stein Nilsen (jakt og trening), Geir Pedersen (økonomi), Nina Hordnes (1.vara).

Digital deltakelse: Morten Risstad ( 2.vara).

Referent: Vigdis Ingebrigtsen.

**Sak 01-08-21: Innkalling og dagsorden**

Vedtak:*Godkjent.*

**Sak 02-08-21: Forberedelser til formøte og RS**

Test av digitalt utstyr.

Dagsorden: Gjennomgang og eventuelle endringer.

E-poster i forbindelse med arrangering av RS .

NISK Regnskap.

Styrets stemme på innkomne saker: Gjennomgang, diskusjon og vedtak.

**Sak 03-08-21: Status oppdatering hjemmesiden**

Vi holder på med struktur og oppbygning. Nærmer seg publisering. Viser status nå.

Trenger bilder; liggende med min.2000 pic. i bredde.

Rutiner for å legge ut artikler blir på samme måte.

Gå gjennom «Retningslinjer for bruk av informasjonsplattformer« på formøte.

**Sak 05-08-21: Disposisjonssøknad**

Søker om godkjenning av paring mellom Vestviddas FFM Vesta (44941/19) og Setpoint’s Keegan (30964/20) som begge tilfredsstiller alle avlskriterier med unntak av utstilling. Har vært påmeldt mange utstillinger som alle har blitt kansellert pga. Corona pandemi.

Begge hundene er særdeles talentfulle unghunder som vil bli stilt på utstilling så snart det blir tillat og som ikke har noen former for feil eller mangler.

* Ingen av avlsdyra er utstillingspremiert.
* Begge har gjort det svært bra som unghunder; [Vesta](https://www.dogweb.no/dogweb/dw/openPage/hundIndex.html?HUID=NO44941/19) har 1. UK og 1. premie Norsk Derby kvalifisering, [Keegan](https://www.dogweb.no/dogweb/dw/openPage/hundIndex.html?HUID=NO30964%2F20) har på sine fire UK-starter 3 x 2. UK og 1 x 1. UK.
* Videre er Vestas far NUCH, mens mor har Excellent og CERT på utstilling. Keegans far er også NUCH, mens mor har Very good på utstilling.

*Vedtak: Innvilges ved fremlagt veterinær attester på begge hunder, i forhold til ikke påvist haleknekk, korrekt bitt og testikler.*

**Oppsummering NISK formøte 05.06.2021**

Tilstede: Gisle Sveva (leder), Ragnhild Bergheim (utstilling), Anders Fledsberg (avlsrådsleder), Stein Nilsen (jakt og trening), Geir Pedersen (økonomi), Nina Hordnes (1.vara).

Tore Salvesen ( avlsråd/valgkomite), Per Sandanger (DR Rogaland), Vidar Molvær (DR Møre og Romsdal), Nina Kollenberg (avd.1), Thomas Roka-Aardal (avd.2), Ole Pinderup (avd.2), Eli A. Aateigen (avd.3), Gabrielle Cappelen ( avd.7), Tor-Hartvig Bondø (avd.7), Jan Riise Pedersen ( avd.9), Per Arild Lie ( avd.5), Catrine Olsen Engen (avd.5), Vigdis Ingebrigtsen (avd.5).

Digital deltakelse: Morten Risstad ( 2.vara), Lene Moen (nestleder), Kåre Aspenes (avd.4), Anniken Friis ( FH redaktør).

Gisle ønsker velkommen , informerer om covid19- smittevernregler.

1. **Informasjon om oppdatering av vår hjemmeside.**

Den er under oppbygging, litt endring i struktur og blir mobilvennlig. Rutinene for å logge på og legge ut artikler blir lik dagens.

Gjennomgang av «Retningslinjer for bruk av våre informasjonsplattformer».

Vår FH redaktør oppfordrer til å sende inn artikler/saker og forslag til tema.

* Ønsker oversikt over NM deltakelser og resultater, historikk.

Datahound/ «Søk på hund» diskusjon og ønsker som blir tatt med videre til Raseutvalget:

* Egen kolonne for premiering
* Merke T/H (tisper/hannhund) på avkom/kull
* Mobilvennlig
* Velge å oppgi eier ved registrering av hund. Vanskelig pga personvern da en «godkjenning» kun varer 3 mnd.
* Tydeligere informasjon om hvor valpekjøpere finner informasjon om oppdrettere (+ tegnet)
* Bedre system på opplastninger av kritikker. Utstillingskritikker er digital, men jaktprøvekritikker er det mer jobb å laste opp. Tallkarakter blir lagt inn. (sjekker med Breton klubben da de gjør dette).

1. **Regnskap;**

* Bruk av organisasjonsnummer i avdelingene.
* Føring av regnskap skal gjøres i programmet Ajour, se «Økonomiveileder».

1. **Hvilken kultur skal vi ha i kommunikasjonen oss imellom?**

* Ha stor takhøyde? I alle fora? Tåler alle personer dette, vi har ulike personligheter. Skille private – eller offentlige diskusjoner?
* Bruk av sosiale medier, offentlige diskusjoner. Hvilke rammer skal vi ha her?
* Skille sak og person, klarer vi det?
* Er det greit at tillitsvalgte bli uthengt på sosiale medier?
* Motiverer dette til å ta tillitsverv? Dette er en frivillig organisasjon, avhengig av rekrutering.
* Administratorer er ansvarlig for alle innlegg på NISK sidene.
* Alle tillitsvalgte er «rollemodeller».
* Få frem positiviteten i miljøet, fokusere på det.
* Alltid tenke over på hva vi sier, hvor og til hvem? Tenke seg godt om før vi svarer/ kommenterer.
* Ha tillit til hverandre, kun konstruktiv kritikk.
* Forslag til hvordan vi kan formidle hvilken kultur vi ønsker å ha:
* I forhold til Facebook burde vi hatt felles retningslinjer i forhold til hva som skal publiseres, hvilke innlegg er akseptabel.
* Oftere fysiske møter mellom HS og tillitsvalgte
* Ønsker en holdningsendring i kommunikasjon, fast agenda på alle felles møter, også i avdelingene.
* Jan Riise Pedersen og Tor-Hartvig Bondø lager forslag til «vær varsom» regler i bruk av sosiale medier som sendes til HS for behandling.
* Er det nødvendig å ta diskusjoner på sosiale medier? Er ikke det bedre å ta uenigheter der de hører hjemme, i møter ? Enten i avdelinger eller i HS.
* Opprette intern/ lukket gruppe for tillitsvalgte?
* Ha ulike grupper; «Debatt gruppe» og «Informasjonsgruppe»?
* Mer fokus på å fremsnakke, rose og ikke «alltid» kritisere. Jobbe med det positive. Om vi er uenige så må vi prøve å forstå hva motparten mener før vi diskuterer.

1. **Diskusjon om innkomne saker til RS**

* Endring i lover

Ingen innspill.

* Avlskriterier for Norsk Irsksetterklubb

Begrense å bruke hannhunder over 5 kull før vi har status for HD. HD statistikken blir vurdert ut fra alle som er rtg. Forskjell på statistikken på godkj. parringer og ikke godkj. ? Rasens snitt er alle rtg IS siste 10 år. Utfordringer på hvordan statistikken tolkes. For strengt HD krav for hannhunder, bør være det sammen for tisper. For få hannhunder blir brukt i avl. For stor begrensing og ansvar for hannhunder. Legge mer ansvar på tispe eiere? Vi har en stor nedgang av D og E hofter, men økning i C hofter = klar forbedring med de kriterier vi har. Har vi en stor utfordring med HD? Stabil snitt ca. 80-85% fri siste 30 år. Hva med andre avlsegenskapene ? Hvilke egenskaper ønsker vi å avle på? Slutte å avle på hunder som gir HD i sine kull? Oppdrettere mer bevisst? Satse på index basert avl fremover ? Hvor arvelig er HD? Hvor stor påvirkning er miljø? Bedre informasjon om viktigheten av å rtg antall hunder for å få større tallbase, da det i dag blir rtg ca 40 % av alle IS. Premiere hannhunder bedre som avler bra?

* Forslag om nedsettelse av arbeidsutvalg for å evaluere organisasjonsmodell og lover for NISK

Viktig å inkludere medlemsmassen i prosessen. Viktig å opprettholde aktivitetstilbudet. Ønsker innspill for å implantere prosessen best mulig.

* Avdeling 3
* Forslag til nye avlskriterier

Presidere i hvilken klasse utstillingspremien skal være i, og antall premier? Øke utstillingskravet? Vurdere premieringskravet til tisper, for strengt ift oppnådd 1.ak og alder? Legge til krav om gemytt?

Forslagsstiller og styret ser om de kan sette sammen sine forslag til et felles forslag (endringsforslag).

Disposisjonssøknader; sette kriterier/ regler i form av sum av indexer? Blir det ulik praksis, for mye skjønn? Skal være restriktive, men ha muligheten.

* Valpeavgiften

Endringsforslag der denne inntekten skal gå til et arrangert unghund treff.

* Medlemskap

Lovendring, kan behandles i utvalget i forbindelse med en evt. omorganisering.

* Omorganisering av NISK

Se tidligere sak.

* NISK ledelse

Er dette et forslag til RS? Det inneholder ikke et forslag til vedtak. Eventuelt trekke det, og heller sende det til HS som innspill fra avdelingsstyret?

Referent: Vigdis Ingebrigtsen.